b'\n_START_ARTICLE_\nCarolyn Jean Spellmann Shoemaker\n_START_PARAGRAPH_\nCarolyn Jean Spellmann Shoemaker (Gallup, Novi Meksiko, 24. lipnja 1929.), ameri\xc4\x8dka astronomkinja. Zaslu\xc5\xbena za otkri\xc4\x87e mno\xc5\xa1tvo kometa, zbog \xc4\x8dega je stekla nadimak g\xc4\x91a Komet. Mnogo ih je otkrila skupa sa suprugom. Premda nije bila \xc5\xa1kolovana za astronomiju, nego za povijest, politi\xc4\x8dke znanosti i englesku knji\xc5\xbeevnost, kao amaterka napravila je vi\xc5\xa1e nego mnogi profesionalni astronomi. Astronomijom se bavi otkako ju je suprug Eugene Merle Shoemaker nagovorio na to. Caltech se nije protivio da se ona pridru\xc5\xbei  ekipi supruga Eugenea na Kalifornijskom institutu za tehnologiju kao istra\xc5\xbeiva\xc4\x8dka pomo\xc4\x87nica. Pokazala se vrlo strpljivom i iznimne stereoskopske vizije. Dr\xc5\xbeala je rekord po najve\xc4\x87em broju kometa koje je otkrila jedna osoba. Za svoj znanstveni rad dobila je brojna priznanja.'